**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

**POSĖDŽIO PROTOKOLAS**

2020-11-24 Nr. TAR-105

Posėdis vyko 2020-11-19. Pradžia 15.00 val.

Posėdžio pirmininkai – Laima Juknienė ir Rimantas Didžiokas.

Posėdžio sekretorė – Marija Petrulienė.

1. SVARSTYTA. Klaipėdos miesto savivaldybės tarybos 2019 m. liepos 25 d. sprendimo Nr. T2-239 „Dėl Jūrinės kultūros koordinacinės tarybos sudėties patvirtinimo“ pakeitimas.

Pranešėja E. Deltuvaitė teigė, jog šio sprendimo projekto esmė: dabartiniai Jūrinės kultūros koordinacinės tarybos (toliau - JKKT) nariai: Valerijonas Bernotas ir Janina Narbutienė–Dzidolikienė keičiami naujais JKKT nariais: Mindaugu Rimeikiu ir Arvydu Vaitkumi. Pagal Jūrinės kultūros koordinacinės tarybos nuostatus, JKKT jūriniam sektoriui specialistus rengiančioms mokymo įstaigoms atstovauja 3 (trys) nariai: Janina Narbutienė–Dzidolikienė, dr. Genutė Kalvaitienė ir dr. Edvinas Ubis. LR Vyriausybės 2019 m. balandžio 30 d. nutarimu Nr. 420 „Dėl sutikimo reorganizuoti viešąją įstaigą Klaipėdos laivininkų mokyklą ir viešąją įstaigą Klaipėdos laivų statybos ir remonto mokyklą“ įkurtas naujas juridinis asmuo - VšĮ Jūrinio sektoriaus darbuotojų rengimo centras, kuris pradėjo veikti 2020 m. rugsėjo 1 d. Po reorganizacijos Janina Narbutienė–Dzidolikienė, kuri buvo deleguota į JKKT nuo Klaipėdos laivų statybos ir remonto mokyklos, naujoje įstaigoje nebedirba. VšĮ Jūrinio sektoriaus darbuotojų rengimo centras į JKKT deleguoja Arvydą Vaitkų, Inžinerinės pramonės sektorinio praktinio mokymo centro vadovą. Pagal JKKT nuostatus žvejų bendruomenę atstovauja 2 (du) nariai: Valerijonas Bernotas ir Algirdas Aušra. Valerijonas Bernotas, kuris buvo deleguotas nuo asociacijos Klaipėdos žuvininkystės veiklos grupė, atsistatydino iš JKKT savo noru, pateikęs 2020-09-09 Prašymą. Lietuvos žuvininkystės produktų gamintojų asociacija nuo žvejų bendruomenės į JKKT deleguoja Mindaugą Rimeikį, Priekrantės verslinės ir rekreacinės žvejybos asociacijos pirmininką. JKKT 2020 m. spalio 13 d posėdyje pritarė Arvydo Vaitkaus ir Mindaugo Rimeikio kandidatūroms.

Pažymi, jog sprendimo projekte yra techninė klaida, praleistas žodis „gamintojų“ prie Lietuvos žuvininkystės produktų gamintojų asociacijos.

L. Juknienė siūlė balsavimu apsispręsti dėl sprendimo projekto su įvardinta technine klaida (BALSUOTA: už – 7 (L. Juknienė, R. Didžiokas, R. Idzelevičius, A. Cesiulis, E. Kvederis, J. Simonavičiūtė, N. Puteikienė), susilaikė – 0, prieš – 0). Sprendimo projektui pritarė, bendru sutarimu.

NUTARTA. Pritarti sprendimo projektui su įvardinta technine klaida.

Posėdžio pirmininkai: Laima Juknienė

Rimantas Didžiokas

Posėdžio sekretorė Marija Petrulienė